假遄归。抵家而父适易箦，哀毁几致伤明，淹里中数岁，有旨督学北直，以侍母辞不起。熹宗践阼，刷卷南都，晋通政司右参议，蒿目时艰，抗章数上，大指谓“有君无臣，有臣无法，乞斩辱国丧师者以为戒”，当时韪之。升南京太常寺少卿，拜北通政司右通政，升太常寺正卿。时逆珰魏忠贤擅政，望风蚁附者辄得美秩，会当南郊，珰乘辇辂，摄行祀事，宗契职典常伯，司乐圜丘，珰于广众中进揖之，意欲宗契附己也。宗契即三上疏乞终养，得请，有“某思亲成疾，待痊起用”之旨。自是家居养母，绝口不谈辇下事。时藩府额派衡阳膳田二千五百顷为采地，有司搜旧日雍王遗